SL Uradni list Evropske unije L 98/32

ODLOČBA KOMISIJE

z dne 16. februarja 2005

o odobritvi, v imenu Evropske skupnosti, sprememb prilog k Sporazumu med Evropsko skupnostjo in vlado Kanade o sanitarnih ukrepih, ki se uporabljajo v trgovini z živimi živalmi in živalskimi proizvodi

(notificirano pod dokumentarno številko K(2005) 336)

(Besedilo velja za EGP)

(2005/306/ES)

KOMISIJA EVROPSKIH SKUPNOSTI JE –

op upoštevanju Pogodbe o ustanovitvi Evropske skupnosti,

ob upoštevanju Sklepa Sveta 1999/201/ES z dne 14. decembra 1998 o sklenitvi Sporazuma med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi (1) in zlasti tretjega odstavka člena 4 Sklepa,

ob upoštevanju naslednjega:

(1) Sporazum med Evropsko skupnostjo in vlado Kanade o sanitarnih ukrepih za varovanje zdravja ljudi in živali, ki se uporabljajo v trgovini z živimi živalmi in živalskimi proizvodi (v nadaljnjem besedilu „sporazum“), predvideva možnost priznanja enakovrednosti sanitarnih ukrepov, če izvoznica objektivno dokaže, da njeni ukrepi dosegajo ustrezno stopnjo zaščite, kakor je določena s strani pogodbenice uvoznice. Ugotavljanje enakovrednosti s Kanado je bilo opravljeno in zaključeno za ukrepe za zdravstveno varstvo živali v zvezi s semenom samcev goveda in za ukrepe za varstvo zdravja ljudi v zvezi z mesom prašičev. Enakovrednost je bila ugotovljena vzajemno.

(2) Kar zadeva enakovrednost bodo za kanadski izvoz mesa prašičev v EU ponovno pregledane določbe za obdobje pred zakolom in po njem, opredelitev tržnih prašičev in druge higienske zahteve, in sicer ob začetku uporabe novih predpisov EU o higieni živil. Podobno bodo v zvezi z enakovrednostjo za izvoz mesa prašičev iz EU v Kanado nekatere določbe ponovno pregledane, ko bo spremenjena kanadska Uredba o službi za pregled mesa.

(3) Skupni upravljalni odbor za sporazum je na sestanku dne 16. in 17. februarja 2004 izdal priporočilo v zvezi z ugotavljanjem enakovrednosti za seme samcev goveda in meso prašičev. Na istem sestanku je Odbor priporočil posodobitev sklicev na zakonodajo EU in na kanadsko zakonodajo v prilogah k sporazumu. Odbor je na sestanku dne 16. in 17. julija 2003 na podlagi nedavnih sprememb kanadske zakonodaje izdal priporočilo, naj se črta odstavek 2 Poglavja I opombe B v Prilogi V k sporazumu v zvezi s samodejnimi zapisovalniki temperature na območjih, kjer se shranjujejo ribe, in umivalniki, ki delujejo brez dotika, na območjih predelave. Na istem sestanku je odbor na podlagi izkušenj Skupnosti z uvozom nekaterih kanadskih rib in ribiških proizvodov iz Kanade ter na podlagi zahtev za dobro počutje živali izdal priporočilo za zmanjšanje pogostosti pregledov ES za ugotavljanje istovetnosti in fizičnih pregledov ob uvozu takih pošiljk.

(4) Zaradi teh priporočil je primerno, da se spremenijo ustrezni deli v Prilogi V in v Prilogi VIII k sporazumu.

(5) Na podlagi člena 16(3) sporazuma se bosta pogodbenici z izmenjavo pisem dogovorili o spremembah prilog.

(6) Navedene spremembe je treba odobriti v imenu Skupnosti.

(7) Ukrepi, predvideni s to odločbo, so skladni z mnenjem stalnega odbora za prehransko verigo in zdravstveno varstvo živali –

SPREJELA NASLEDNJO ODLOČBO:

Člen 1

V skladu s priporočili, ki jih je podal Skupni upravljalni odbor, ustanovljen na podlagi člena 16 Sporazuma med Evropsko skupnostjo in vlado Kanade o sanitarnih ukrepih, ki se uporabljajo v trgovini z živimi živalmi in živalskimi proizvodi, se v imenu Skupnosti odobrijo spremembe Priloge V in Priloge VIII k navedenemu sporazumu. Besedilo izmenjanih pisem, ki predstavlja sporazum z vlado Kanade, vključno s spremembami prilog k sporazumu, je v prilogi k tej odločbi.

Člen 2

Generalni direktor za zdravje in varstvo potrošnikov se pooblasti za podpis sporazuma v obliki izmenjave pisem, ki bo zavezal Skupnost.

Člen 3

Ta odločba je naslovljena na države članice.

V Bruslju, 16. februarja 2005 Za Komisijo Markos KYPRIANOU Član Komisije

(1) UL L 71, 18.3.1999, str. 1.

SPORAZUM V OBLIKI IZMENJAVE PISEM

z vlado Kanade o spremembah Priloge V in Priloge VIII Sporazuma med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi

Bruselj, 7. marca 2005

Gospod,

V čast mi je, da v zvezi s členom 16(2) in (3) Sporazuma med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi, pripravljenega v Ottawi dne 17. decembra 1998, v nadaljnjem besedilu „sporazum“, predlagam spremembe Priloge V in Priloge VIII k sporazumu v skladu s priporočili skupnega upravljalnega odbora, ustanovljenega na podlagi člena 16(1) sporazuma, kakor sledi:

1. Preglednica v točki 3 v zvezi s semenom v Prilogi V k sporazumu se nadomesti s preglednico v Dodatku I.

2. Preglednica v točki 6 v zvezi s svežim mesom v Prilogi V k sporazumu se nadomesti s preglednico v Dodatku II.

3. Opomba A Prilogi V k sporazumu se nadomesti z besedilom v Dodatku III.

4. Odstavek 2 poglavja I opombe B v Prilogi V k sporazumu se črta.

5. Priloga VIII k sporazumu se nadomesti z besedilom v Dodatku IV.

V čast mi je, da predlagam, da v primeru, da so to pismo in dodatki k temu pismu sprejemljivi za Vašo vlado, to pismo in Vaša potrditev skupaj predstavljata sporazum o spremembi Sporazuma med Evropsko skupnostjo in Kanado, ki bo začel veljati na datum Vašega odgovora.

Sprejmite, gospod, izraze mojega globokega spoštovanja.

Za Evropsko skupnost Robert MADELIN Generalni direktor za zdravje in varstvo potrošnikov

Bruselj, 15. marca 2005

Gospod,

v čast mi je potrditi prejem Vašega pisma z dne 7. marca 2005, ki se glasi:

„Gospod,

V čast mi je, da v zvezi s členom 16(2) in (3) Sporazuma med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi, pripravljenega v Ottawi dne 17. decembra 1998, v nadaljnjem besedilu ‚sporazum’, predlagam spremembe Priloge V in Priloge VIII k sporazumu v skladu s priporočili skupnega upravljalnega odbora, ustanovljenega na podlagi člena 16(1) sporazuma, kakor sledi:

1. Preglednica v točki 3 v zvezi s semenom v Prilogi V k sporazumu se nadomesti s preglednico v Dodatku I.

2. Preglednica v točki 6 v zvezi s svežim mesom v Prilogi V k sporazumu se nadomesti s preglednico v Dodatku II.

3. Opomba A v Prilogi V k sporazumu se nadomesti z besedilom v Dodatku III.

4. Odstavek 2 poglavja I opombe B v Prilogi V k sporazumu se črta.

5. Priloga VIII k sporazumu se nadomesti z besedilom v Dodatku IV.

V čast mi je, da predlagam, da v primeru, da so to pismo in dodatki k temu pismu sprejemljivi za vašo vlado, to pismo in vaša potrditev skupaj predstavljata sporazum o spremembi Sporazuma med Evropsko skupnostjo in Kanado, ki bo začel veljati na datum vašega odgovora.“

V čast mi je potrditi, da je zgoraj navedeno sprejemljivo za mojo vlado in da Vaše pismo in ta odgovor ter priloženi dodatki, ki so enako verodostojni v angleškem in francoskem jeziku, skupaj predstavljajo sporazum o spremembi Sporazuma med Kanado in Evropsko skupnostjo v skladu z vašim predlogom, ki bo začel veljati na datum tega pisma.

Sprejmite, gospod, izraze mojega globokega spoštovanja.

Za Vlado Kanade Jeremy KINSMAN Ambasador kanadske misije pri Evropski uniji

DODATEK I

„3. Seme Blago Izvoz iz ES v Kanado Izvoz iz Kanade v ES Pogoji trgovanja Enakovrednost Posebni pogoji Ukrep Pogoji trgovanja Enakovrednost Posebni pogoji Ukrep Standardi ES Kanadski standardi Kanadski standardi Standardi ES Zdravje živali — Govedo 88/407/EGS Zakon o zdravju živali Da 1 Center za zbiranje semena, klinično prost paratuberkuloze ES od Kanade zahteva, naj pregleda posebni pogoj za center za zbiranje semena, ki mora biti klinično prost paratuberkuloze. Zakon o zdravju živali 88/407/EGS 94/577/ES Da 1 Pododdelka (1.5.6) o EGL in (3.6.6) o IBR oddelka 15.4.1 Programa za umetno oplojevanje, marec 2004 Kanada zahteva, da ES: I. navede ustrezne razloge za zahtevo, da morajo biti vsi biki v pooblaščenih centrih seronegativni na IBR/IPV. Pogoji za dovoljenje Priročnik postopkov DC, oddelek 15 — Ovce/koze 92/65/EGS Zakon o zdravju živali E Kanada namerava vzpostaviti generične pogoje. Zakon o zdravju živali, 92/65/EGS Da 3 Kanada zahteva, da ES: I. uskladi zoosanitarne pogoje za uvoz; II. umakne zahteve po testiranju na mikoplazmo (ki poteka pri govedu); III. sprejme regionalizacijo bolezni modrikastega jezika in EHD in umakne zahteve po testiranju; IV. posodobi testne zahteve za MV/CAE na test ELISA; V. izbriše zahtevo za test na MV/CAE po končanem zbiranju. Pogoji za dovoljenje Priročnik postopkov DC, oddelek 15 — Prašiči 90/429/EGS Zakon o zdravju živali E ES od Kanade zahteva, da: I. pregleda zahteve po seronegativnosti na leptospirozo; II. vzpostavi generične pogoje. Zakon o zdravju živali 90/429/EGS 2002/613/ES E Opomba E Kanada zahteva, da ES: I. uskladi uvažanje iz tretjih držav; II. ponovno preuči zahteve po testiranju vseh merjascev na CSF in AD. Pogoji za dovoljenje Priročnik postopkov DC, oddelek 15 — Psi 92/65/EGS Zakon o zdravju živali E ES zahteva, naj Kanada vzpostavi generične pogoje. Zakon o zdravju živali 92/65/EGS Da 3 Kanada zahteva, naj ES pripravi certifikat. — Mačke 92/65/EGS (ni trgovanja) 92/65/EGS“

DODATEK II

„6. Sveže meso Blago Izvoz iz ES v Kanado Izvoz iz Kanade v ES Pogoji trgovanja Enakovrednost Posebni pogoji Ukrep Pogoji trgovanja Enakovrednost Posebni pogoji Ukrep Standardi ES Kanadski standardi Kanadski standardi Standardi ES Zdravje živali — Prežvekovalci 2002/99/ES Uredba (ES) št. 999/2001 Zakon o zdravju živali oddelek 40, 41 Da 2 Izjava o poreklu Zakon o zdravju živali 2002/99/ES Uredba (ES) št. 999/2001 Da 3 — Konji 2002/99/ES Zakon o zdravju živali oddelek 40, 41 Da 2 Izjava o poreklu Zakon o zdravju živali 2002/99/ES Da 3 — Prašiči 2002/99/ES Zakon o zdravju živali oddelek 40, 41 Da 2 Izjava o poreklu Zakon o zdravju živali 2002/99/ES Da 3 Javno zdravje 64/433/EGS Zakon in pravilnik o pregledu mesa Zakon in pravilnik o hrani in zdravilih Potrošniški zakon in pravilnik o pakiranju in označevanju (če se pakira za maloprodajo) Zakon o kanadskih kmetijskih proizvodih in pravilnik o razvrščanju delov živali pri živini in perutnini (če gre za goveje meso) Da 1 Nekatere določbe bodo pregledane, ko bo spremenjen pravilnik o pregledu mesa Zakon in pravilnik o pregledu mesa Zakon in pravilnik o hrani in zdravilih Potrošniški zakon in pravilnik o pakiranju in označevanju (če se pakira za maloprodajo) Zakon o kanadskih kmetijskih proizvodih in pravilnik o razvrščanju delov živali pri živini in perutnini (če gre za goveje meso) 2002/477/ES Da 1 Pododdelka (2) in (3) oddelka 11.7.3 o Evropski uniji Poglavja 11 Priročnika o higieni mesa, kakor je predpisano v direktivi o higieni mesa (št. 2005-3) (1) Določbe pred in po zakolu, opredelitev tržnih prašičev in druge higienske zahteve bodo pregledane, ko se bodo začeli uporabljati novi predpisi EU o higieni živil.“

(1) http://www.inspection.gc.ca/francais/anima/meavia/mmopmmhv/chap11/eu-uef.shtml za francosko različico in http://www.inspection.gc.ca/english/anima/meavia/mmopmmhv/chap11/eu-uee.shtml za angleško različico.

DODATEK III

„OPOMBE Opomba A Sveže meso, mesni izdelki, perutninsko meso, meso divjadi I. IZVOZ IZ KANADE V ES: 1. S teletine mora biti odstranjena koža. 2. Prevleke se ne smejo uporabljati za trupla živali. 3. Skladnost s pravili ES glede pretočnih hladilnikov (Direktiva 71/118/EGS). 4. Skladnost s pravili ES glede dekontaminacije. II. IZVOZ ES V KANADO: 1. Skladnost s pravili Kanade glede pregleda za perutnino po zakolu.“

DODATEK IV